ગુજરાતના ભાવનગર શહેર પાસે આવેલું અલંગ સમગ્ર વિશ્વમાં વિશાળકાય જહાજોને સ્ક્રેપ કરવા માટે જાણીતું છે. રોયલ ન્યૂઝીલેન્ડ નેવીનું જ એક જહાર HMNZS Endeavour પણ 30 વર્ષની સેવા બાદ ગુજરાતના અલંગમાં સ્ક્રેપ કરાઇ રહ્યું છે. જહાજને તોડવાની કામગીરી અલંગની જે.આર.ડી. ઇન્ડસ્ટ્રીઝ લિમિટેડ દ્વારા હાથ ધરાઇ છે અને આ દરમિયાનન જહાજમાં રહેલી જીવન જરૂરિયાતની વસ્તુઓને ન્યૂઝીલેન્ડ ડિફેન્સ ફોર્સે અલંગની સામાજિક સંસ્થાને દાન કરી હતી.